عبد اللہ بن ابی بکر

آپ کا نام عبد اللہ، والد کا نام عبد اللہ اور کنیت ابو بکر تھی اور والدہ کا نام قتیلہ (مصغر) تھا۔
آپ کی پیدائش کے بارے صریح طور پر کسی مورخ نے نہیں لکھا بس اتنا لکھا ہے کہ آپ اس وقت جوان تھے جب سرور دو عالم ﷺ نے مدینہ منورہ کی طرف ہجرت فرمائی۔
والد کی طرف سے سلسلۂ نسب یہ ہے:
عبد اللہ بن ابوبکر صدیق بن ابو قحافہ عثمان بن عامر بن عمرو بن کعب بن سعد بن تمیم بن کعب بن لوی۔گلشن نبوی کے پھول سرفر و شان رسول ﷺ مولف ابو الفیاض علامہ سید عبد الرشید شاہ صفحہ 157
والدہ کی جانب سے سلسلۂ نسب یہ ہے:
قتیلہ بنت عبد العزی بن عبد اسعد بن نضر بن مالک بن حسل بن عامر بن لوی۔ طبقات ابن سعد مصنف محمد بن سعد اردو ترجمہ علامہ عبد اللہ العمادی جلد دوم حصہ سوم صفحہ 15
آپ کا نانا عبد العزی قریش کا بہت بڑا رئیس تھا۔ سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 541
آپ حضرت ابو بکر صدیق کے سب سے بڑے صاحبزادے تھے۔ سیرت سیدنا حضرت ابو بکر صدیق از محمد حسیب قادری صفحہ 146

 بہن بھائی 
حضرت اسماء بنت ابی بکر آپ کی حقیقی ہمشیرہ تھی۔ سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 589 ان کے علاوہ آپ کے بہن بھائیوں میں ام المومنین حضرت عائشہ صدیقہ ، حضرت عبد الرحمن بن ابو بکر ، حضرت محمد بن ابوبکر اور حضرت ام کلثوم بنت ابوبکر شامل ہیں۔ سیرت سیدنا حضرت ابو بکر صدیق از محمد حسیب قادری صفحہ 146

 قبول اسلام 
جب حضرت ابو بکر صدیق نے اسلام قبول کیا تو حضرت عبد اللہ نے بھی اسلام قبول کر لیا تھا۔ صدیق اکبر مرتب مولانا سعید احمد اکبر آبادی صفحہ 445 یوں آپ کا شمار سابقون الاولون کی مقدس جماعت میں شمار ہوتا ہے۔ سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 590
حضرت صدیق اکبر کی بیٹی اسماء بنت ابی بکر ذات النطاقین فرماتی ہیں کہ ہمارے ابا جان جس روز ایمان لائے گھر آئے اور ہم سب کو اسلام کی دعوت دی جب تک ہم سب دائرہ اسلام میں داخل نہیں ہو گئے اور رسول اللہ کی تصدیق اور دین توحید کو قبول نہیں کر لیا مجلس سے نہیں اٹھے۔ معارج النبوۃ فی مدارج الفتوۃ مصنف ملا معین واعظ الہروی مترجمین علامہ اقبال احمد فاروقی ، حکیم اصغر احمد فاروقی جلد دوم صفحہ 234
 ہجرت میں رسول اللہ ﷺ کی خدمات 
ہجرت مدینہ کے وقت حضرت عبد اللہ کو جو تیز رفتار اور پہلوان تھے کفار کی جاسوسی کے لیے مقرر کیا گیا تا کہ آپ دن کے وقت قریش میں رہے اور حالات معلوم کرے اور ان کی خبریں نبی کریم اور ابوبکر صدیق تک پہنچائے۔ معارج النبوۃ فی مدارج الفتوۃ مصنف ملا معین واعظ الہروی مترجمین علامہ اقبال احمد فاروقی ، حکیم اصغر احمد فاروقی جلد سوم صفحہ 5 تین روز تک نبی کریم اور حضرت ابو بکر صدیق غار ثور میں موجود رہے۔ ان دنوں میں ہر روز جب شب کا اندھیرا چھا جاتا تو حضرت عبد اللہ حضور کی خدمت میں حاضر ہو جاتے اور قریش مکہ کی دن بھر کی تمام کارروائیوں سے مطلع کرتے اور پھر وہی غار میں موجود رہتے شب کے آخری وقت میں چپکے سے مکہ جا کر قریش میں گھل مل جاتے تھے۔ یہ ایک ایسا نازک موقع تھا کہ اگر مشرکین مکہ آپ پر ذرا بھی شبہ ہوتا تو وہ شاید آپ کو زندہ نہ چھوڑتے۔
آپ بڑے ہوشیار اور ذی فہم نوجوان تھے۔
ایک روایت میں ہے کہ آپ روزانہ اپنے والد ماجد اور رسول اللہ ﷺ کے لیے روز کھانا بھی لے جاتے تھے۔ اس کام میں آپ کی ہمشیرہ اسماء بنت ابی بکر مدد کرتی تھی وہ کھانا تیار کرتی اور آپ لے جاتے تھے۔سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 589 اور 590
 ہجرت مدینہ منورہ 
آنحضرت ﷺ نے زید بن حارثہ اور ابو رافع کو جو آپ کے خاص غلام تھے دو اونٹ اور چانچ سو درہم خرچ دے کر مکہ روانہ فرمایا کہ وہ آپ کی دو صاحبزادیاں ام کلثوم بنت محمد ، فاطمہ بنت محمد اور آپ کی بیوی ام المومنین سودہ بنت زمعہ ، زید کی بیوی ام ایمن اور اس کے بیٹے اسامہ بن زید کو مدینہ لائے۔ معارج النبوۃ فی مدارج الفتوۃ جلد مصنف ملا معین واعظ الہروی مترجمین علامہ اقبال احمد فاروقی ، حکیم اصغر احمد فاروقی سوم صفحہ 31
ساتھ ہی حضرت ابوبکر صدیق نے ایک خط عبد اللہ بن اریقط کو اپنے بیٹے حضرت عبد اللہ کے نام دے کر بھیجا کہ آپ بھی اپنی (سوتیلی) والدہ ام رومان اور اپنی بہنوں حضرت اسماء بنت ابی بکر اور حضرت عائشہ بنت ابی بکر کو لے کر مدینہ آ جائیں۔
گلشن نبوی کے پھول سرفر و شان رسول ﷺ مولف ابو الفیاض علامہ سید عبد الرشید شاہ صفحہ 158
طلحہ بن عبید اللہ نے بھی ان کے ساتھ موافقت کی۔ چنانچہ اہلبیت کی رفاقت میں یہ تمام حضرات مدینہ منورہ آ گئے اور اس طرح یہ ٹہنیاں اپنے اصل کے ساتھ مل گئیں۔ آنحضرت نے خاص اپنی رہائش کے لیے مسجد نبوی کے متصل حجرہ تعمیر کیا۔ اس کی تکمیل کے بعد ابو ایوب کے گھر سے اہل و عیال کے ساتھ اپنے حجرہ مبارکہ میں منتقل ہو گئے۔ معارج النبوۃ فی مدارج الفتوۃ جلد مصنف ملا معین واعظ الہروی مترجمین علامہ اقبال احمد فاروقی ، حکیم اصغر احمد فاروقی سوم صفحہ 31
دوسری طرف بنو حارث بن خزرج کے محلہ میں ایک مکان جو حضرت حارثہ بن لقمان کا تھا اس میں حضرت ابو بکر صدیق کے اہل و عیال رہائش پزیر ہو گئے۔ گلشن نبوی کے پھول سرفر و شان رسول ﷺ مولف ابو الفیاض علامہ سید عبد الرشید شاہ صفحہ 158 اور 159
 شادی 
حضرت عبد اللہ رضی اللہ عنہ کی شادی حضرت سعید بن زید کی ہمشیرہ عاتکہ بنت زید بن عمرو بن نفیل سے ہوئی تھی۔ حضرت عاتکہ شرف صحابیت سے بہرہ ور تھیں اور نہایت حسین و جمیل اور عاقلہ و فاضلہ خاتون تھیں۔
سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 591
حضرت عبد اللہ کا ایک بیٹا اسماعیل حضرت عاتکہ کے بطن سے پیدا ہوا جو کم سنی میں ہی فوت ہو گیا تھا اسی وجہ سے حضرت عبد اللہ کی نسل آگے نہ چل سکی۔
سیرت سیدنا حضرت ابو بکر صدیق از محمد حسیب قادری صفحہ 146
 طلاق و رجعت 
حضرت عبد اللہ رضی اللہ عنہ اپنی بیوی عاتکہ سے بہت محبت کرتے تھے۔ ایک مرتبہ جہاد پر جب دوسرے صحابہ کرام روانہ ہوئے تو آپ جہاد پر نہ گئے۔ اس بات پر آپ کے والد ماجد ابو بکر صدیق سخت غم ناک تھے۔ آپ کو آپ کی بیوی نے جہاد پر جانے کے لیے نہ کہا جس پر ابو بکر صدیق کو بہت دکھ ہوا اور انھوں نے عبد اللہ کو کہا اپنی بیوی کو طلاق دے دو مگر عبد اللہ نے پہلے تو طلاق نہ دی لیکن جب والد ماجد نے اصرار کیا تو آپ نے اپنی بیوی کو طلاق دے دی۔ گلشن نبوی کے پھول سرفر و شان رسول ﷺ مولف ابو الفیاض علامہ سید عبد الرشید شاہ صفحہ 159
آپ نے طلاق تو دے دی لیکن ندامت ہوئی اور عاتکہ کے فراق میں یہ اشعار کہے:  آپ کے عاتکہ کے مطلق اور بھی اشعار ہیں۔ الصحابہ فی المیز الصحابہ تالیف علامہ ابن حجرعسقلانی اردو مترجم مولانا محمد احمد شہزاد علوی جلد سوم صفحہ 212
حضرت ابو بکر صدیق بڑے رقیق القلب تھے وہ ان اشعار سے بہت متاثر ہوئے اور انھوں نے عبد اللہ کو رجعت کرنے کی اجازت دے دی۔ سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 592
 غزوات 
آپ نے فتح مکہ ، غزوہ حنین اور غزوہ طائف کے میں شرکت کی۔ فتح مکہ کے موقع پر آپ ان دس ہزار مجاہدوں میں شامل تھے جو رحمت دو عالم ﷺ کے ہمرکاب تھے۔
طائف کے محاصرے کے دوران میں ایک دن آپ دشمن کی طرف سے آنے والے ایک تیر سے سخت زخمی ہو گئے۔ اگرچہ زخم بظاہر مندمل ہو گیا لیکن تیر کا زہر اندر ہی اندر کام کرتا رہا۔ سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 592 اور 593
 شہادت و تجہیز و تکفین 
آپ غزوہ طائف میں تیر کے لگنے سے زخمی ہو گئے تھے۔ زخم تو ٹھیک ہو گیا تھا لیکن اس تیر پر لگے زہر نے آپ کے جسم کو بے حد متاثر کیا جس کی وجہ سے آپ کی صحت ٹھیک نہیں رہتی تھی۔گلشن نبوی کے پھول سرفر و شان رسول ﷺ مولف ابو الفیاض علامہ سید عبد الرشید شاہ صفحہ 159 چنانچہ سرور دو عالم ﷺ کے وصال کے کچھ عرصہ بعد شوال گیارہ ہجری میں زخم عود کر آیا اور اسی تکلیف سے آپ نے شوال گیارہ میں ہی وفات پا گئے۔ سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 592 
 تجہیز و تکفین 
حضرت عائشہ بیان فرماتی ہیں کہ رسول اللہ کو دو یمنی چادروں میں کفن دیا گیا تھا پھر وہ اتاری گئیں ، وہ آپ کے جسم اطہر سے لگی تھیں اس لیے حضرت عبد اللہ نے دونوں چادریں سنبھال لیں تا کہ انھیں کفنائی جائیں۔ بعد میں خود ہی کہنے لگے: میں نے بھلا وہ چیز کیوں روک رکھی ہے جو اللہ تعالی نے اپنے رسول کے لیے ممنوع قرار دی۔ چنانچہ انھیں صدقہ کر دیا۔الصحابہ فی المیز الصحابہ تالیف علامہ ابن حجرعسقلانی اردو مترجم مولانا محمد احمد شہزاد علوی جلد سوم صفحہ 212
آپ کی نماز جنازہ آپ کے والد ماجد حضرت ابوبکر صدیق نے پڑھائی۔ آپ کو قبر میں اتارنے کے لیے حضرت عبد الرحمن بن ابو بکر ، حضرت عمر فاروق اور حضرت طلحہ بن عبید اللہ قبر میں اترے۔ ظہر کی نماز کے بعد خلیفتہ الرسول کے لخت جگر کو سپرد خاک کیا گیا۔
غزوہ طائف میں لگنے والے زخم کی وجہ سے آپ کی وفات ہوئی اس لیے آپ کا شمار شہداء طائف میں ہوتا ہے۔ سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 592 اور 593
 عاتکہ کا پردرد مرثیہ 
حضرت عاتکہ بن زید کو اپنے شوہر کی وفات کا سخت صدمہ پہنچا۔ اس لیے حضرت عاتکہ نے آپ کی یاد میں کچھ اشعار کہیں:  سیرۃ خلیفۃ الرسول سیدنا حضرت ابو بکر صدیق از طالب ہاشمی صفحہ 592 اور 593

 ابو بکر صدیق پر وفات کا اثر 
حضرت عبد اللہ کی وفات کے بعد ایک دن حضرت ابو بکر صدیق ام المومنین حضرت عائشہ کے پاس تشریف لائے اور فرمایا: اے بیٹی! عبد اللہ کی شہادت میرے نزدیک بکری کے کان کی مانند ہے جو گھر سے نکال دی گئی ہو (آپ کا مقصد اس مصیبت کو کم جتانا تھا)۔
ام المومنین فرمانے لگیں، اللہ کا شکر ہے جس نے آپ کو صبر کرنے کی طاقت دی اور ہدایت پر آپ کی مدد فرمائی۔
اس کے بعد حضرت ابو بکر صدیق باہر گئے پھر گھر تشریف لائے اور فرمایا: اے بیٹی! شاید کہ تم نے عبد اللہ کو دفن کر دیا ہو، جبکہ وہ زندہ ہے؟
حضرت عائشہ نے پڑھا، انا للہ و انا علیہ راجعون۔ اے ابا جان! ہم اللہ ہی کی ملک ہیں اور اسی کی طرف لوٹ جانے والے ہیں۔
حضرت ابو بکر صدیق نے غمزدہ ہو کر کہا کہ میں اللہ تعالی کی جو سمیع و علیم ہے پناہ میں آتا ہوں شیطان مردود کی حرکتوں سے۔ پھر گفتگو جاری رکھتے ہوئے فرمایا: اے بیٹی! کوئی شخص ایسا نہیں جس کے لیے اثر نہ ہو، ایک تو فرشتہ کا اثر اور دوسرا شیطان کا اثر (وسوسہ)۔
کچھ عرصہ کے بعد جب بنو ثقیف کا وفد ابو بکر صدیق کی خدمت میں حاضر ہوا تو آپ نے وہ تیر جو آپ نے اپنے پاس رکھا ہوا تھا، ان کو دکھایا اور پوچھا تم میں سے کوئی اس تیر کو پہنچانتا ہے؟
بنو عجلان کے آدمی سعد بن عبید بولے: ہاں، اس تیر کو میں نے تراشا تھا اور اس پر زہر لگایا اور اس کو تانت سے باندھ اور میں نے ہی اس کو چلایا۔
حضرت ابو بکر نے فرمایا: اسی تیر نے میرے بیٹے کو شہید کیا، اللہ کا شکر ہے کہ اس نے تیرے ہاتھ اس کو عزت دی اور شہید ہوا اور تم کفر کی حالت میں مرو گے، کیونکہ وہ بہت خود دار ہے۔ حضرت ابو بکر صدیق کے سو قصے مولف شیخ محمد صدیق منشاوی مترجم مولانا خالد محمود صفحہ 66
 حوالہ جات 

زمرہ:633ء کی وفیات
زمرہ:610ء کی پیدائشیں
زمرہ:صحابہ
زمرہ:خاندان ابوبکر
زمرہ:نامعلوم جائے وفات
زمرہ:صحابہ و صحابیات
زمرہ:خلفائے راشدین کے بچے
زمرہ:ویکی ڈیٹا سے مختلف مختصر وضاحت
زمرہ:خلفا کے بیٹے
زمرہ:11ھ کی وفیات
زمرہ:632ء کی وفیات